NaiveNeuron/SloPal huggingface dataset:
J. Laššáková, poslankyňa: (2007-06-19):
Ústavnoprávny výbor Národnej rady Slovenskej republiky ma uznesením z 12. júna 2007 určil za spravodajkyňu k návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, ktorý máte rozdaný ako tlač 333. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že predkladaný návrh je v súlade s Ústavou Slovenskej republiky. Nepredpokladá zvýšenie nárokov na štátny rozpočet ani na rozpočty obcí a vyšších územných celkov a nebude mať priamy dopad na obyvateľstvo, zamestnanosť a životné prostredie. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložka zlučiteľnosti návrhu zákona s právom Európskych spoločenstiev a s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika navrhovaného právneho predpisu nie je upravená v práve Európskych spoločenstiev a v práve Európskej únie ani v judikatúre Súdneho dvora Európskych spoločenstiev, ani v judikatúre súdu 1. stupňa. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 4. júna 2007 č. 330 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre obranu a bezpečnosť, Osobitný kontrolný výbor Národnej rady Slovenskej republiky na kontrolu činnosti Národného bezpečnostného úradu a Výbor Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 6. septembra 2007 a gestorský výbor do 7. septembra tohto roku. Ďakujeme pekne. Pán predsedajúci, prosím, otvorte rozpravu.
Šeliga, Juraj, podpredseda NR SR (2020-07-24):
Ako ďalší požiadal o slovo pán minister Budaj, nech sa páči.
B. Bugár, podpredseda NR SR: (2004-10-19):
D. Dubovská, poslankyňa: Áno, ak dovolíte, ja sa chcem poďakovať všetkým kolegom, ktorí ku mne istým spôsobom reagovali, či pozitívne, alebo kriticky. Pán poslanec Číž, aj keď odchádzate, veľmi v skratke vám ešte poviem. Naozaj som posledný človek, ktorý by chcel vidieť ľudské obete a krízu ľudí. Viete však iste sám, lebo ste študovaný človek a veľmi rada sa s vami o tom aj potom porozprávam, či ste niekde videli, kde by sa zmenil režim bez toho, aby boli obete. Ja som len hovorila o tom, že niekedy obete sú nevyhnutné, aby bol väčší zisk. Ale nehovorím o tom, že žiadam ľudské životy. Naopak. Naopak, budem prvá a vždy som prvá, ktorá hovorí o nevyhnutnosti v prvom rade diplomatického riešenia a diplomatických rozhovorov a rokovaní. To znamená, že ľudské obete neznamenajú len straty životov. Takže budem sa tešiť na diskusiu potom spoločne niekde tu v laviciach. Ďakujem.
Laššáková, Jana, podpredsedníčka NR SR (2013-12-17):
Ďakujem, ďakujem pekne, pán poslanec. Konštatujem, že Národná rada Slovenskej republiky v tajnom hlasovaní zvolila poslanca Viliama Novotného za predsedu Výboru Národnej rady Slovenskej republiky pre nezlučiteľnosť funkcií. Blahoželám novozvolenému predsedovi výboru Národnej rady a prosím ho, aby zaujal miesto, ktoré je pre neho v rokovacej sále určené. Vyhlasujem obedňajšiu prestávku, stretneme sa o druhej a budeme pokračovať v rokovaní o návrhu poslancov Jána Figeľa, Pavla Abrhana a Moniky Gibalovej na vydanie zákona, ktorým sa mení a dopĺňa zákon č. 311/2001 Z. z. Zákonník práce, takže o druhej pokračujeme tlačou 772. Prajem vám dobrú chuť. (Prerušenie rokovania o 11.51 hodine.) (Pokračovanie rokovania o 14.00 hodine.)
V. Veteška, podpredseda NR SR: (2005-05-19):
K. Ondriaš, poslanec: Vážené panie poslankyne, páni poslanci, veľmi krátko. Ja ďakujem za podporné slová a ešte raz by som v mene mojom, ale hlavne v mene invalidných dôchodcov vás prosil o podporu tejto novely zákona. Pomôžme im, potrebujú to. Ďakujem.
K. Tóthová, poslankyňa: (2002-04-04):
M. Andel, podpredseda NR SR: Ďakujem, pani kolegyňa. Slovo má pán poslanec Fico. Nech sa páči.
Žiga, Peter, podpredseda NR SR (2024-09-10):
Ďakujem pekne, pán minister. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Michalovi Bartekovi, aby nás informoval so spravodajskou informáciou.
Laurenčík, Milan, podpredseda NR SR (2022-02-11):
Na vaše vystúpenie evidujem šesť faktických poznámok. Končím možnosť prihlásiť sa s faktickou poznámkou. Ako prvá vystúpi pani poslankyňa Vladimíra Marcinková, nech sa páči.
Paška, Pavol, predseda NR SR (2014-06-10):
(Hlasovanie.) 128 prítomných, 50 za, 1 proti, 77 sa zdržalo. Nebudeme pokračovať v rokovaní. Pán poslanec Přidal uvedie v prvom čítaní hlasovanie o návrhu pánov poslancov Zajaca a Hudackého na vydanie zákona č. 725 o podmienkach prevádzky vozidiel v premávke na pozemných komunikáciách. Je to tlač 964. (Hlasovanie o návrhu poslancov Národnej rady Slovenskej republiky Pavla Zajaca a Jána Hudackého na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov , tlač 964.)
B. Bugár, podpredseda NR SR: (2005-09-23):
A prosím znovu predsedu zahraničného výboru pána poslanca Pavla Pašku, aby informoval Národnú radu o výsledku prerokovania tohto návrhu vo výboroch.
Pellegrini, Peter, podpredseda NR SR (2020-05-14):
Pán poslanec Linhart, nemôžte reagovať s faktickou, prosím, vypnúť si. Ďakujem. Posledný v rozprave vystúpi pán poslanec Taraba, nech sa páči.
Podmanický, Ján, poslanec NR SR (2021-05-13):
Ďakujem za slovo. Vážený pán podpredseda, dajte hlasovať o mojom procedurálnom návrhu, že Národná rada Slovenskej republiky zaväzuje vládu Slovenskej republiky okamžite uvoľniť finančné prostriedky na dofinancovanie Matice slovenskej. Odôvodnenie: Matica slovenská sa nachádza v zúfalej finančnej situácii a je nútená prepúšťať kmeňových zamestnancov. Situácia sa nezlepšila ani po rôznych prísľuboch zo strany vládnych politikov, práve naopak. Ministerka kultúry pani Milanová pokračuje v politike stanovenej na začiatku jej funkčného obdobia, ktorá sa nedá nazvať inak ako finančná likvidácia Matice slovenskej. Včera vláda navýšila deficit rozpočtu o neuveriteľných 3 a pol miliardy eur. Počúvame o miliónoch, ktoré idú na rôzne podporné aktivity pochybného významu. Stovky miliónov sa rozhadzujú na nezmyselné testovanie. V tejto situácii nemôže byť pre vládu problém nájsť 400-tisíc na dofinancovanie Matice.
Laššáková, Jana, podpredsedníčka NR SR (2013-10-24):
Pán poslanec Uhliarik, nech sa páči.
Bugár, Béla, podpredseda NR SR (2011-09-14):
Pán poslanec Viskupič.
Grendel, Gábor, podpredseda NR SR (2022-12-21):
Ďakujem pekne. Týmto sa otvára rozprava. Poprosím aj pána poslanca Šefčíka, aby zaujal miesto určené pre spravodajcu k tomuto bodu. Ďakujem veľmi pekne. Do rozpravy sa ako jediný hlási pán poslanec Marián Viskupič. Končím možnosť prihlásiť sa do rozpravy. Nech sa páči, pán poslanec, máte slovo.
Grendel, Gábor, podpredseda NR SR (2021-11-04):
Prerušujem rozpravu do 17.04 hod. a potom budeme hlasovať. (Prestávka.)
Pellegrini, Peter, predseda NR SR (2015-02-18):
Ďakujem pekne, pán spravodajca, ďakujem. Otváram rozpravu o tomto bode programu. Na úvod o vystúpenie požiadal podpredseda vlády a minister financií Slovenskej republiky, ktorý prednesie stanovisko vlády k návrhu poslancov na vyslovenie nedôvery členovi vlády. Nech sa páči, pán podpredseda a minister financií, máte slovo.
Blanár, Juraj, podpredseda NR SR (2021-12-08):
Šesť faktických poznámok. Ako prvý pán poslanec Richter.
Paška, Pavol, poslanec NR SR (2011-02-03):
Pán predseda, žiadam o vystúpenie v zmysle § 35 ods. 5.
Kuffa, Štefan, poslanec NR SR (2021-11-03):
No pán Budaj tu nebol, tak ja začnem ním, lebo teraz prišiel, pán kolega Takáč, a ty si ho spomínal v rámci rozpravy, tak nech si to vypočuje. Pán Budaj sa stal predĺženou rukou neziskových organizácií, ktoré nám chcú zničiť našu prírodu, naše lesy a nás obrať o všetko. A ja ťa trošku opravím. Nie je to sedemtisíc ľudí, ale sedemtisícpäťsto ľudí, pán Budaj, príde o práce. Sedemtisícpäťsto ľudí na vidieku a plus ďalšie tieto firmy alebo možno aj podnikatelia aj podniky, ktoré tam sú, prídu o prácu. Prídu o prácu aj ľudia na našich pílach. Čo chceme všetko zlikvidovať, prosím vás pekne? To je čo?! Tak ako tu v rámci rozpravy zaznelo, veď my kto z tých stopäťdesiatich poslancov, ktorí sme tuná, a mu nezáleží na ochrane prírody alebo na životnom prostredí, aby sme pre ďalšie generácie zachovali tú prírodu. Veď hádam všetkým nám na tom záleží. Ale my predsa nemôžeme urobiť jednu zoologickú záhradu zo Slovenska a jedno veľké chránené územie. To v žiadnom prípade nemôžeme dopustiť. A tá ľudská ruka, tá práca, ktorá dotvára ten charakter toho regiónu, tá je veľmi dôležitá. Trošku niektorých kolegov chcem poopraviť, že o ľuďoch hovoríte ako o genetickom materiáli, tak to by som celkom nie takto nehovoril, prepáčte, ale to v rámci rozpravy poviem. Hej. Ale tá ľudská ruka, ten človek, keď sa z vidieka vytratí, my ho tam už nedostanem. To čo tuná je, niektorí kolegovia tu aj povedali, že sa nám vyprázdňuje a máme z našich slovenských dedín skanzeny. Toto chceme? Prídete do dediny a živého ducha tam nebude? Prosím vás pekne, my keď vyženieme ľudí z vidieku, ťažko ich späť vrátime. Čo naše ženy majú robiť slúžky tuná v Bratislave? Lebo pán Budaj si zmyslí, že jaká zonácia alebo proste národné parky a bezzásahové územia. A jeden a pol miliardy na tristotisíc hektárov chce takto vyhodiť ako do vzduchu. Presne, ide o peniaze, ale nie o rozumne investované, ale o rozkradnutie peňazí.
Kolíková, Mária, ministerka spravodlivosti SR (2020-12-03):
Ďakujem veľmi pekne. Ja by som iba veľmi krátko chcela reagovať. Komisia, ktorá tu bola zriadená pri ústavnoprávnom výbore, mala som tam aj predstaviteľa za ministerstvo spravodlivosti, takže neviem, ktorí ústavní právnici, kľudne si ich vymenujme. Pokiaľ ja viem, áno, jeden bol výhradne proti, ostatní sa skôr vyjadrili za, niektorí mali výhrady, ale vo väčšine skôr to bolo pochopenie. Takže, ak tu ideme pracovať s komisiou, ktorá mala k tomuto nejaké zásadné výhrady, nie je to pravda. Akože kľudne si môžeme povedať mená, ja ich viem konkrétne, ako sa k tomu vyjadrovali, nie je to pravda, čo hovoríte, pán poslanec. Takže podľa mňa prikrývať sa komisiou, že podporuje vaše vnímanie, nie je pravdivé. Tak to potom, potom to hovorme naozaj, ako to bolo a nepoužívajme tu pojmy a nejaké orgány nepravdivo. To k tomu. Naopak, ja si myslím, že keby sme si naozaj tu robili vážnu debatu s ústavnými právnikmi, tak by to bolo skôr podporené, pretože je toto predvídateľný spôsob. Ja úplne rozumiem a teším sa, samozrejme, lebo to vnímam ako veľmi legitímnu diskusiu na vyjadrenie pána predsedu Ústavného súdu a úplne legitímne to vnímam v tomto momente istým spôsobom ako keby boj, ale normálny demokratický boj medzi dvoma inštitúciami, ústavodarca verzus Ústavný súd, ako to bude s novou kompetenciou. Je úplne namieste vypočuť si, ako sa k tomu stavia Ústavný súd. Ja si myslím, že každý orgán, ktorému sa odoberá niečo, čo si prisvojil, už teraz akokoľvek to zoberieme, tak sa mu to nebude páčiť, keď bude mať o nejakú kompetenciu menej. Beriem to za úplne legitímnu vážnu debatu, ktorá je namieste, aby tu bola. Som veľmi rada, že tu pán predseda je. Podľa mňa túto diskusiu aj tento dialóg treba spoločne zviesť, ale je úplne namieste a legitímny postoj ústavodarcu, tak ako sme ho vyjadrili, a žiadna obava za tým nemusí byť z toho, že by sme išli demolovať demokraciu. Skutočne nie, keď si porovnáme aj právne poriadky s inými krajinami, to vôbec nie je tak... (Prerušenie vystúpenia časomerom.)
Chren, Martin, poslanec NR SR (2012-06-28):
Ďakujem veľmi pekne. Alojz, ja som veľkým zástancom priamej demokracie a mnohí moji známi, ktorí nezdieľajú tento názor, často používajú argument, že ten, kto presadzuje priamu demokraciu, asi nikdy nebol na domovej schôdzi. No po tomto im môžem povedať, že občas sa taká domová schôdza dostane aj do systému zastupiteľskej demokracie. Ale inú otázku na teba mám. Čo je lepšie, byť v parlamente a nesedieť tu, alebo poctivo tu sedieť a nehlasovať za zrušenie imunity? A poobzeraj sa medzi svojimi kolegami, kto bol ten jediný, kto to dnes neurobil.
Pellegrini, Peter, predseda NR SR (2015-05-12):
Pán poslanec Hraško.
Karahuta, Jaroslav, poslanec NR SR (2023-06-16):
Ospravedlňujem sa, pán predseda, som bol za stenou. Vážení kolegovia, Národná rada schválila dňa 10. mája 2023 zákon o zmene a doplnení niektorých zákonov v oblasti ochrany životného prostredia v súvislosti s reformou stavebnej legislatívy. Prezidentka Slovenskej republiky podľa čl. 102 ods. 1 písm. o) Ústavy Slovenskej republiky vrátila Národnej rade uvedený zákon na opätovné prerokovanie a vo svojom rozhodnutí uviedla dôvody, ktoré viedli k tomu, aby využila svoju právomoc, ktorá vyplýva z Ústavy Slovenskej republiky. Na základe uvedeného predseda Národnej rady svojím rozhodnutím č. 1809 z 29. mája 2023 podľa § 90 ods. 2 zákona o rokovacom poriadku pridelil predmetný zákon vrátený prezidentkou Slovenskej republiky na opätovné prerokovanie Národnou radou týmto výborom: ústavnoprávnemu výboru a výboru pre pôdohospodárstvo a životné prostredie. Ako gestorský výbor určil výbor pre pôdohospodárstvo a životné prostredie a súčasne určil lehotu na jeho prerokovanie. Prezidentka Slovenskej republiky vo svojom rozhodnutí z 26. mája 2023 č. 2991-2023-KPSR uviedla dôvody na vrátenie zákona a navrhla, aby Národná rada zákon po opätovnom prerokovaní schválila so zmenami, ktoré sú uvedené v časti 6 nasledovne: 1. Čl. V schváleného zákona sa vypúšťa. Ostatné články sa primerane prečíslujú. 2. V doterajšom čl. X doterajšom 7. bode schváleného zákona sa v § 3 ods. 4 vypúšťa druhá veta. Poznámky pod čiarou k odkazom 24 a 24a sa vypúšťajú. 3. V doterajšom čl. X v doterajšom bode 21 schváleného zákona sa v § 40j vypúšťa odsek 2. Doterajší odsek 3 sa označuje ako odsek 2. 4. Doterajší článok 13 schváleného zákona sa vypúšťa, ostatné články sa primerane prečíslujú. Určené výbory prerokovali predmetný zákon v lehote určenej rozhodnutím predsedu Národnej rady Slovenskej republiky takto: Ústavnoprávny výbor rokoval 13. júna 2023, avšak neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa čl. 84 ods. 3 Ústavy Slovenskej republiky a § 52 ods. 4 zákona o rokovacom poriadku. Výbor pre pôdohospodárstvo a životné prostredie o návrhu dňa 7. júna 2023 nerokoval, nakoľko podľa § 52 ods. 2 zákona o rokovacom poriadku nebol uznášaniaschopný. Gestorský výbor neprijal odporúčanie pre Národnú radu podľa § 90 ods. 5 zákona o rokovacom poriadku, keďže nebol uznášaniaschopný. Výbor pre pôdohospodárstvo a životné prostredie ako gestorský výbor o návrhu spoločnej správy výborov rokoval dňa 13. júna 2023, avšak neprijal unesenie, nakoľko podľa § 52 ods. 2 zákona o rokovacom poriadku nebol uznášaniaschopný. Bol som určený za spravodajcu, ktorý bude informovať Národnú radu v súlade s § 80 ods. 2 zákona o rokovacom poriadku o výsledku rokovania výborov a odôvodniť návrh a stanovisko výboru na schôdzu Národnej rady. Pán predseda, skončil som, otvorte, prosím, rozpravu, do ktorej sa hlásim ako prvý.
V. Veteška, podpredseda NR SR: (2004-03-10):
Vážené dámy poslankyne a poslanci, teraz má možnosť vystúpiť v rozprave spravodajkyňa. Želáte si vystúpiť? Nie, prerušujem rokovanie o tomto bode programu. Budeme pokračovať druhým čítaním o vládnom návrhu zákona o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov . Vládny návrh zákona ste dostali pred prvým čítaním ako tlač č. 481. Spoločnú správu výborov máte ako tlač č. 481a. Prosím ministra pôdohospodárstva Slovenskej republiky pána Zsolta Simona, aby vládny návrh zákona odôvodnil. Nech sa páči, pán minister.
Bugár, Béla, podpredseda NR SR (2017-05-17):
Na vystúpenie pani poslankyne s faktickou poznámkou pani poslankyňa Verešová, končím možnosť sa prihlásiť. Nech sa páči, máte slovo.
Dostál, Ondrej, poslanec NR SR (2017-05-10):
Bez toho, aby boli, aby sme skrátili lehotu (reakcie z pléna) a rovnako... (Prerušenie vystúpenia predsedajúcim.)
Hort, Milan, podpredseda NR SR (2011-07-06):
Reaguje teraz pán poslanec Tomáš Galbavý v rozsahu dvoch minút, nech sa páči, maximálne.
Figeľ, Ján, podpredseda NR SR (2015-02-05):
Ďakujem pekne. Ďalšou, v poradí desiatou otázkou je otázka od poslanca Jozefa Bobíka na ministra hospodárstva Pavla Pavlisa: „Pán minister, pri schválení daňovej úľavy pre Duslo Šaľa ste konali v časovej tiesni a v konflikte záujmov, pričom ste obhajovali nepravdivý údaj o udržaných pracovných miestach, osemsto, tisíc osemsto. Skutočný počet pracovníkov na výrobu čpavku je osemdesiat. Nemyslíte si, že uvedené konanie vás diskvalifikuje ako ministra?“ Nech sa páči.
Hort, Milan, podpredseda NR SR (2010-12-07):
Do rozpravy je ďalej prihlásený pán poslanec Miroslav Číž, ktorého nevidím v sále, čiže prichádza aj on o poradie. A ďalej v sále je prítomný pán poslanec Peter Pelegrini. Nech sa páči.
Michelko, Roman, poslanec NR SR (2024-06-20):
Pán predsedajúci, teraz dajte hlasovať o pozmeňujúcom a doplňujúcom návrhu pána poslanca Malatinca.
Hrnčiar, Andrej, podpredseda NR SR (2019-10-22):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Predpokladám, že nikto nemá záujem. Prerušujem rokovanie o tomto bode programu. Nasledujúcim bodom programu je prvé čítanie; pán podpredseda Klus? (Reakcia z pléna.) Nasledujúcim bodom programu je prvé čítanie o návrhu poslancov Národnej rady Slovenskej republiky Martina Klusa a Milana Laurenčíka na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Návrh zákona má parlamentnú tlač 1695, návrh na jeho pridelenie na prerokovanie výborom je v rozhodnutí č. 1796. Dávam slovo podpredsedovi Národnej rady Martinovi Klusovi, aby návrh zákona uviedol. (Krátka pauza.) Takže nech sa páči.
Pellegrini, Peter, predseda NR SR (2014-12-03):
Ďakujem pekne. Pán poslanec Gál.
M. Košútová, poslankyňa: (2007-10-25):
Teraz, prosím, pristúpime k hlasovaniu o pozmeňujúcich návrhoch z rozpravy. Ako prvá som v rozprave vystúpila ja. Pán predsedajúci, dajte, prosím, hlasovať o mojom pozmeňujúcom návrhu.
Glváč, Martin, podpredseda NR SR (2017-04-07):
Ďakujeme. Keďže ma presvedčila pani podpredsedníčka Národnej rady, že sa dohodla s pánom predsedom Národnej rady, skôr, ako by mohol vystúpiť pán premiér, že chce vystúpiť ona. Nech sa páči, pani podpredsedníčka. Nech sa páči.
Šeliga, Juraj, podpredseda NR SR (2020-07-24):
Pani ministerka, poprosím vás, aby ste počúvali všetci pána ministra a išli debatovať mimo sálu.
Ďuriš Nicholsonová, Lucia, podpredsedníčka NR SR (2018-10-19):
Teraz budeme pokračovať prvým čítaním o návrhu poslancov Milana Krajniaka, Borisa Kollára, Adriany Pčolinskej a Petra Pčolinského na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Návrh zákona je uverejnený ako tlač 1150 a návrh na jeho pridelenie na prerokovanie výborom je v rozhodnutí pod č. 1203. Ja tu mám pána Krajniaka, ale predpokladám, pán Pčolinský, že to vy uvediete, nech sa páči. [Rokovanie o návrhu poslancov Národnej rady Slovenskej republiky Milana Krajniaka, Borisa Kollára, Adriany Pčolinskej a Petra Pčolinského na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1150.]
Bugár, Béla, podpredseda NR SR (2019-09-11):
Pán poslanec, 10 minút už uplynulo.
Švejna, Ivan, poslanec NR SR (2013-06-26):
Ďakujem. No, prepáčte, nezvyknem byť veľmi expresívny, ale dovoľte mi hlavne pri týchto zdravotných odvodoch povedať, že jednoducho spôsob, ako sa zaviedli zdravotné odvody do dividend, je v podstate totálnym bordelom. Zhoršuje podnikateľské prostredie, zvyšuje administratívne zaťaženie podnikateľov a núti podnikateľov v súčasnosti si nevyplácať dividendy, pretože sa chcú vyhnúť práve plateniu zdravotných odvodov. Musím ešte povedať, že zdravotné odvody z dividend je de facto unikátna, unikátna, unikátna vec, pretože nepoznám krajinu, ktorá by mala takýmto spôsobom zakotvené zdravotné odvody v dividendách. A už len čakám, ešte raz, teraz, nezvyknem byť expresívny, ale už čakám, keď nejakého, v úvodzovkách, experta napadne zaviesť zdravotné odvody aj z úrokov v bankách. Takže, žiaľbohu, žiaľbohu, toto je veľká oblasť, ktorú treba preorať, a určite možno treba otvoriť diskusiu, či vôbec tie zdravotné odvody majú byť v dividendách. Ďakujem.
Matovič, Igor, poslanec NR SR (2024-02-27):
Magorko?
Hlina, Alojz, poslanec NR SR (2012-04-04):
Sľubujem. (Potlesk.)
Grendel, Gábor, podpredseda NR SR (2022-12-06):
V rozprave teraz vystúpi pán poslanec Šeliga, pripraví sa pani poslankyňa Kolíková. Potom ešte bude možnosť prihlásiť sa do rozpravy ústne.
Zmajkovičová, Renáta, podpredsedníčka NR SR (2014-07-02):
Pán poslanec Fecko bol posledný, ktorý bol písomne prihlásený do rozpravy. Pýtam sa, či sa niekto hlási do rozpravy ústne. Sú to pán poslanec Hraško, Chren, Číž, Csicsai, Kollár, Mezenská, Kaník, Mikuš, Viskupič, Hlina. Pán Chren je ako posledný prihlásený do rozpravy, desiaty? Uzatváram možnosť prihlásiť sa do rozpravy. Pán poslanec Hraško, nech sa páči. (Ruch v sále.) Pán poslanec Hlina je posledný v rozprave, hej? (Reakcie z pléna.) Poprosím technikov... (Reakcie z pléna.) Pred pánom poslancom Kollárom je pán poslanec Simon prihlásený do rozpravy? (Reakcie z pléna.) Ale, prosím vás, musíte sa prihlásiť do rozpravy, lebo potom... (Reakcie z pléna.) Pán poslanec Hraško.
Grendel, Gábor, podpredseda NR SR (2021-09-22):
Sedem faktických poznámok na vystúpenie pána poslanca. Pán poslanec Boris Susko ako prvý.
Šipoš, Michal, poslanec NR SR (2024-01-16):
Ďakujem pekne za slovo. Chcem nadviazať na poslankyňu Bittó Cigánikovú, ktorá hovorila vo svojej rozprave o znižovaní trestov, o tom, ako si to celé pripravovali a je pravda, že vláda veľmi expresne a rýchlo sa snažili znížiť tresty za drogy, za korupciu, či za podvody. Chceli to robiť, samozrejme, veľmi rýchlo, ešte do Vianoc, Fico to chcel pod stromček pre svojich kumpánov, pre gaunerov, ktorým to sľúbil, že im to zabezpečí pod vianočný stromček. Samozrejme, expresne rýchlo to písal Para, advokát gaunerov, Gašparov syn. Gašpara, ktorý je obvinený a, samozrejme, obvinený sudca Lindtner. No vďaka poslancom opozície sa to nestalo. Vďaka ľuďom na námestiach táto téma stále žije, stále sa o nej rozpráva a stále je to kolegom z vládnej koalície nepríjemnejšie a nepríjemnejšie. Samozrejme, tvária sa, že všetko je okej, že oni vydržia, oni to prelomia, oni to dajú, ale pozrite sa, čo sa deje. To, že sú nervózni, svedčí o tom, svedčí to, že po večeroch pijú, potom jazdia, potom búrajú semafory, utekajú z nehôd. Tvária sa, že najprv nič sa nestalo, neboli zranení, potom boli zranení, toto krásne ilustruje, prečo znižujú tresty. Znižujú tresty za drogy, za korupciu, či za podvody. No a krásne sa to ukázalo na Andrejovi Dankovi, ktorý nevedel prísť v piatok ani do roboty. Takže, kolegovia, kolegyne, nesmieme to vzdávať, musíme vydržať, musíme bojovať a každý jeden deň, kedy oddialime znižovanie týchto trestov a každý jeden deň, kedy oddialime rušenie špeciálnej prokuratúry, je víťazstvo pre spravodlivosť na Slovensku.
Bugár, Béla, podpredseda NR SR (2019-09-18):
Vyhlasujem rozpravu o tomto bode programu za skončenú. Pán navrhovateľ? Nie. Pán spravodajca? Nie. Ďakujem. Prerušujem rokovanie o tomto bode programu. Nasleduje prvé čítanie o návrhu poslancov Mariána Kéryho, Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva (tlač 1579.) Nech sa páči, pán poslanec Kéry, ako navrhovateľ, máte slovo. (Rokovanie o návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1579.)
Kollár, Jozef, poslanec NR SR (2015-10-07):
Vážený pán predseda, dajte, prosím, hlasovať o tom, že Národná rada Slovenskej republiky prerokuje predmetný návrh v druhom čítaní.
Laurenčík, Milan, podpredseda NR SR (2020-11-12):
Vážený pán podpredseda, vážený pán minister, vážené kolegyne, kolegovia, dopredu sa ospravedlňujem, že moje vystúpenie nesúvisí s prerokovanou témou, ale keďže pán poslanec Suja ma tu krivo obviňuje (reakcia z pléna), krivo obviňuje (zaznenie gongu) a vymýšľa si, tak chcem na to zareagovať. Presne si pamätám na tú situáciu, prišiel som z kancelárie bez rúška, ja sa dopredu, teda dopredu, ospravedlňujem sa všetkým, ak som niečo niekomu spôsobil, nejakú ujmu. Ale bolo to úplne ináč, nebolo to tak, ako hovorí, že som napomínal pána poslanca Kotlebu a vzápätí som prišiel bez rúška, 30 minút som tu bol. Možno som tu bol minútu, dve, som si to uvedomil. Pán poslanec Suja si ma odfotil, dal to na Facebook, spravil z toho pekný, pekný viral na ich stránke. Samozrejme, toto všetko je jeho práca, až na to, že napríklad porušil rokovací poriadok, lebo v rokovacej sále sa nefotí, je to zakázané priamo. Keby si ma, keby ste ma, pán poslanec Suja, bol upozornil, tak isto vidím, ako som si to všimol, ako ste ma fotil, som odišiel a som si to rúško išiel zobrať. Ja sa ospravedlňujem a každý môžeme urobiť nejakú chybu, môžeme sa nejako pomýliť, beriem to. Lenže vy, čo tu robíte s rúškami, vy ste jednoducho arogantní, aj teraz vedľa vás kolega nemá správne nasadené rúško, ste jednoducho arogantní a ohrozujete nás všetkých. A tu je ten zásadný rozdiel pri mojom správaní a pri vašom správaní. Ďakujem za pozornosť. (Potlesk.)
Bugár, Béla, podpredseda NR SR (2011-07-01):
Pán poslanec Kondrót.
Přidal, Alojz, poslanec NR SR (2013-06-28):
Ja by som len chcel skonštatovať, že teda v rozprave vystúpili dvaja poslanci. Bolo tu mnoho faktických poznámok a mne sa zdá, že všetky tie faktické poznámky boli skôr podporné, aj keď teda páni kolegovia zo strany SaS ako skôr ukazovali na nejaké možné technické problémy. Ale som počul pána kolegu Sulíka, že podporia ten zákon, čo ma teší. No rozhodujúca bude samozrejme strana SMER a v prípade, že teda má strana SMER cit pre nejakú elementárnu spravodlivosť, tak verím, že tento návrh zákona naozaj podporí. Ešte by som sa chcel vyjadriť k pani kolegyni Mezenskej. Ona tu hovorila o tom, a to sme všetci dostali z hospodárskeho výboru, taký e-mail, kde sa živnostníci, ktorých zastupoval jeden pán, sťažovali, že im nejaký subdodávateľ veľkého dodávateľa nevyplatil nejaké peniaze. Ja som volal a naozaj ten problém je v tom, že veľká firma drží tieto peniaze. Ale chcem pani kolegyne Mezenskej, bohužiaľ, tu už nie, povedať, že ona si mýli kompetencie Úradu jadrového dozoru Slovenskej republiky. Úrad jadrového dozoru Slovenskej republiky, jeho kompetencie sú stanovené v zákone 541/2004 Z. z. o atómovom zákone, alebo v zákone o mierovom využívaní jadrovej energie, a tam tie kompetencie sú hlavne v oblasti dozorovania jadrovej bezpečnosti pri prevádzke jadrových zariadení, pri nakladaní s rádioaktívnymi materiálmi, pri fyzickej ochrane. A teda, vôbec teda nemá také kompetencie, aby on nejak dozoroval a sledoval faktúry. Toľko teda pani Mezenskej na vysvetlenie. Ja verím, že tento návrh zákona aj strana SMER podporí do druhého čítania. Ďakujem za pozornosť.
Jurinová, Erika, podpredsedníčka NR SR (2014-09-11):
Ďakujem pekne, pán poslanec. Dávam slovo druhému prihlásenému do rozpravy pánovi predkladateľovi poslancovi Petrákovi, nech sa páči.
Kotleba, Marian, poslanec NR SR (2020-09-22):
Kolegom ďakujem za reakcie a trošku na pána Šefčíka. Pán Šefčík, vy keď rozprávate niečo pri pulte, ja na váš nevykrikujem z pléna. Ja na vás nevykrikujem z pléna, nech rozprávate čokoľvek. Ak ma má niekto upozorniť, tak ma môže upozorniť predsedajúci schôdze, ale nie vy. (Reakcia z pléna a zaznievanie gongu.) Prerušenie vystúpenia predsedajúcim.
P. Hrušovský, predseda NR SR: (2003-09-09):
(Hlasovanie.) Prítomných je 137 poslancov, za 77, proti 44, zdržalo sa 16. Návrh sme schválili. Ďalší návrh. J. Hurban, poslanec: Súčasne odporúčam prideliť v druhom čítaní na prerokovanie tento návrh okrem výboru pre financie, rozpočet a menu aj ústavnoprávnemu výboru, výboru pre pôdohospodárstvo, výboru pre verejnú správu, výboru pre sociálne veci a bývanie, výboru pre zdravotníctvo a výboru pre vzdelanie, vedu, šport a mládež, kultúru a médiá. Za gestorský výbor navrhujem Výbor Národnej rady pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Dajte, prosím, hlasovať o tomto návrhu, pán predseda.
Pellegrini, Peter, predseda NR SR (2015-11-11):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 134 poslancov, za hlasovalo 80, zdržalo sa 54 poslancov. Konštatujem, že sme schválili vládny návrh zákona o štatutárnom audite a o zmene a doplnení zákona č. 431/2002 Z. z. o účtovníctve. Budeme pokračovať hlasovaním o bode 14 schváleného programu, ktorým je druhé čítanie o vládnom návrhu zákona o úveroch na bývanie a o zmene a doplnení niektorých zákonov (tlač 1704). Hlasovanie uvedie spoločný spravodajca pán Ladislav Kamenický. Nech sa páči.
Paška, Pavol, predseda NR SR (2012-10-17):
Hlasujeme. (Hlasovanie.) 141 prítomných, 60 za, 59 proti, 22 sa zdržalo. Tento návrh sme neschválili.
Paška, Jaroslav, poslanec NR SR (2018-05-24):
Ďakujem za slovo, pán predsedajúci. Vážený pán predseda Národnej rady, zdá sa, že vaša výzva na vecnú a konštruktívnu diskusiu počas tohto rokovania nepadla na úrodnú pôdu. Zdá sa mi, že frustrácia našich kolegov z opozície zato, že sa už dlhé roky nevedia dopracovať k tomu, aby spravovali túto krajinu, je taká veľká a taká silná, že im zatemnila, povedal by som, aj schopnosť nezávislo a vecne rozmýšľať. Možno naozaj treba sa orientovať na to, aby ak máme problémy, a určite máme problémy v krajine aj v oblasti pôdohospodárstva, ale aj v iných rezortoch, aby sme ich vedeli spoločne a konštruktívne riešiť. Bohužiaľ, zdá sa, že politický boj u nás prerástol, povedal by som, do takých balkánskych pomerov a že ten štýl politickej práce, najmä u tých subjektov, ktoré sú jednorazové, rýchlo kvasené a ktoré závidia Slovenskej národnej strane dlhoročné pôsobenie, kontinuálne pôsobenie na politickej scéne, už proste prerastá do ťažkej nenávisti voči Slovenskej národnej strane. Vidno to u viacerých kolegov, ktorých v debatách mám možnosť sa stretávať a ktorí nám pripisujú, povedal by som, mnohokrát aj také vyhlásenia, ktoré nikdy neboli povedané. Konkrétne vo vašom prípade som nepočul vo vystúpení, že by ste urážali, ponižovali drobných poľnohospodárov. Naopak, ste povedali, čo všetko Slovenská národná strana a jej ministerka pre zlepšenie týchto drobných pôdohospodárov urobila. Čo urobila pre mladých začínajúcich poľnohospodárov. Napriek tomu vám tak pán Pčolinský, ako pani Zemanová aj ďalší proste vkladali do úst výroky na adresu Slovenskej národnej strany a na vaše, vaše vystúpenie, že ste ich urážali, ponižovali. Je to absurdné. Takže naozaj tento štýl práce a tento štýl dialógu vedie Slovensko do bludného kruhu, do bludného kruhu, z ktorého ťažko sa dostaneme, ak naozaj sa spustíme do balkánskeho štýlu vykonávania politiky. Ďakujem za pozornosť.
Žiga, Peter, podpredseda NR SR (2024-02-21):
Poslanec Matovič.
Šeliga, Juraj, podpredseda NR SR (2020-06-03):
Prosím vás o čas. Japonsko, Ukrajina, Azerbajdžan, Poľsko, Mongolsko, Čína, Ukrajina, Azerbajdžan, Japonsko, Poľsko, Fínsko, Japonsko, Čína, Severná Kórea, Čína, východné Nemecko, Maďarsko, Laos, Vietnam, Alžírsko, Egypt, Jemen, Sýria, Československo, Čína, Kambodža, Bangladéš, Angola, Etiópia, Libanon, Afganistan, Azerbajdžan, Gruzínsko, Tadžikistan, Moldavsko, Gruzínsko, Tadžikistan, Azerbajdžan, Ingušsko, Čečensko, Azerbajdžan, Dagestan, Gruzínsko a Ukrajina. Toto je len na prvé náhodné vymenovanie zoznam krajín, na ktoré zaútočilo Rusko, Ruská federácia alebo Sovietsky zväz. (Reakcie z pléna.) Áno, Ukrajina je Sovietsky zväz? Teraz je Sovietsky zväz? (Reakcie z pléna.) A môžem povedať ešte jednu vec. Samozrejme, že nikto nechce vojnu. Ale ak sa má Slovensko rozhodnúť, či sa pridá na stranu tých, ktorí ho 40 rokov utláčali, alebo na stranu slobodného sveta, tak si vyberá slobodný svet. Že to vy, páni a dámy, ktorí sa hlásite k slovenskému štátu, nechápete, tomu sa nečudujem, len ma mrzí, že tá diskusia je z vašej strany nepoctivá. Ale obávam sa, že na to si budem musieť asi zvyknúť v tomto parlamente. Ďakujem.
J. Počiatek, minister financií SR: (2007-03-22):
Navrhovaná novelizácia zákona o účtovníctve vyplynula zo zavádzania novej metodiky účtovníctva v štátnej správe a samospráve s cieľom zabezpečiť kompatibilitu systému účtovníctva, účtovníctva subjektov verejnej správy so systémami štátov Európskej únie prostredníctvom aplikácie základných princípov medzinárodných účtovných štandardov pre verejný sektor do národných postupov účtovania a vykazovania. V súlade s článkom 43 Smernice Európskeho parlamentu a Rady 2006/43/ES o štatutárnom audite ročných účtovných závierok a konsolidovaných účtovných závierok sa ukladá vybraným účtovným jednotkám zriadiť výbor per audit a dopĺňa sa obsah výročnej správy v súlade so Smernicou Európskeho parlamentu a Rady č. 2004/25/ES o ponukách na prevzatie. Súčasne sa zapracúvajú ustanovenia Smernice Európskeho parlamentu a Rady 2006/46/ES o ročnej účtovnej závierke niektorých typov spoločností a konsolidovaných účtovných závierkach. Ďalšími zmenami zákona sa upravujú niektoré ustanovenia na základe poznatkov aplikačnej praxe. Navrhovanou novelou sa súčasne mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a mení sa zákon č. 7/2005 o konkurze a reštrukturalizácii a o zmene a doplnení niektorých zákonov v znení neskorších predpisov. Proti Slovenskej republike bolo začaté konanie o porušení Zmluvy o založení Európskych spoločenstiev podľa článku 226 Zmluvy o založení Európskych spoločenstiev v platnom znení. Komisia konštatuje, že Slovenská republika neprijala všetky zákony, iné právne predpisy a správne opatrenia potrebné na dosiahnutie súladu so Smernicou EP a Rady 2004/25/ES o ponukách na prevzatie súvisiace s nesplnením povinností vyplývajúcich z článku 21 uvedenej smernice. Komisia v odôvodnenom stanovisku vyzýva Slovenskú republiku, aby prijala požadované opatrenia s cieľom vyhovieť jej obsahu v lehote 2 mesiacov od jeho doručenia,  t. j. do 15. 2. 2007. Na základe uvedeného žiadam o prerokovanie predloženého návrhu zákona. Ďakujem.
P. Hrušovský, predseda NR SR: (2004-10-27):
J. Jaduš, poslanec: Vážení kolegovia, mňa potešili slová pána predrečníka, pretože si veľmi vážim to jeho vystúpenie. Chcel by som zdôrazniť, že cieľom podnikania komerčných televízií je predovšetkým zisk. Zisku je podriadená programová štruktúra ich vysielania, ale výsledkom nie je len zisk samotný, ale predovšetkým deformácia osobnosti divákov. Aby komerčné televízie zaujali, priniesli nám do programov sex, násilie, priniesli slaboduché soup opery, siahodlhé seriály. Vážení kolegovia, ak chcem bojovať proti amerikanizácii, proti týmto negatívnym duhom, musíme ponúknuť alternatívu. Akú alternatívu ponúkneme, ak ju nemáme. Prepnite si dnes popoludňajší program na STV 1, také isté slaboduché tókšou ako na všetkých ostatných komerčných televíziách. Toto sme chceli? Čiže tú alternatívu sme povinní divákovi dať a nestoja za to tie peniaze, ktoré je potrebné investovať. Ja si myslím, že aj debata na pôde parlamentu o tom, koľko máme dať na pôvodnú tvorbu, je nedôstojná, pretože sama Slovenská televízia by z princípu mala stavať svoj program na pôvodnej tvorbe. Pretože je to SLOVENSKÁ verejnoprávna televízia. A celkom na záver by som chcel povedať, že ak už je tento návrh na stole, je to len hranica alebo mala by to byť hranica, tá spodná. A daj boh, aby sme sa dožili čias, keď tá slovenská televízia bude produkovať čo najviac slovenskej tvorby. Keď sa slovenský divák, slovenské dieťa bude môcť pozerať.
Ondruš, Branislav, poslanec NR SR (2011-11-29):
Pán kolega, ja veľmi oceňujem, že ste odhalili to babráctvo, ktorým nás tu častuje strana Sloboda a Solidarita odvtedy, odkedy vstúpila do tohto parlamentu. A ja si myslím, že ak by ste chceli reagovať na pána kolegu Poliačika, tak by ste pokojne ho mohli verejne vyzvať, nech teda hlasuje proti tomuto návrhu na zmrazenie platov. Konečne aspoň vieme, čo vlastne strana Sloboda a Solidarita chce. Chce jednoducho presadzovať nezmyselné riešenia, ktoré idú nielen proti logike, nielen proti zdravému rozumu, ale aj proti reálnej ekonomickej situácii, akú tu na Slovensku máme. Ak by vlani poslanci za SaS boli schopní podporiť návrh ktorý predložila strana SMER – sociálna demokracia, tak dnes sme tu nemuseli riešiť tento nezmyselný problém, ktorý tu teraz riešime. A to je výsledok iba babráckeho, hlboko populistického prístupu, akého sme svedkami zo strany SaS od minuloročných parlamentných volieb v tomto parlamente. A opäť sme konfrontovaní s bezbrehým populizmom tejto strany a ľudí, ktorých do parlamentu priniesla. (Potlesk.)
Paška, Pavol, predseda NR SR (2014-10-30):
Faktické poznámky ôsmi páni poslanci, končím možnosť sa prihlásiť. Pán poslanec Mihál.
V. Mečiar, poslanec: (2003-05-21):
Včera som pozeral jeden americký film dosť neskoro v noci, ukazovali tam výber amerického ministra zahraničných vecí. Musí prejsť senátnym vypočutím, musí prejsť vypočutím v kongrese, tí si najímajú ľudí, ktorí preverujú jeho minulosť a bezúhonnosť a až potom to preverovanie môže ísť ďalej! Je rozsiahly systém previerok ľudí. U nás nič podobné neexistuje, čiže ak berieme demokraciu ako jav, ktorý sa vyvíja v iných štátoch niekoľko sto rokov, tak text, ktorý máte pred sebou, je viac-menej prevzatý z ústavy, s istými obmenami, Nemeckej spolkovej republiky. Ak to považujete za nedemokratické, tak hovoríte, že nie je demokratické ani toto. Je prevzatý sčasti z Ústavy Spojených štátov amerických a z rozhodnutí Ústavného súdu Spojených štátov amerických. Čiže inštitút je bezpochyby demokratický a v týchto spoločenských podmienkach stabilizačný, stabilizuje politické pomery a to za cenu drobnej úpravy ústavy stojí! V opačnom prípade mi už nikdy nehovorte za tie roky, čo tu budeme sedieť, že ste proti korupcii a že ste za to, aby sa v tomto smere spoločenská náprava dosiahla, pretože ju nechcete. Ďakujem.
J. Blanár, poslanec: (2005-02-08):
Nechcem tu opakovať mnoho faktov, ktoré tu boli už spomenuté mojimi predrečníkmi ešte pred prerušením rokovania k tomuto bodu. Myslím si, že by to už bolo zbytočné opakovanie, všetko sa ukáže pri samotnom hlasovaní. Preto by som sa priamo chcel vyjadriť k mojim pozmeňujúcim návrhom, ktoré chcem predložiť. Bod 1. V § 4 ods. 1 písm. a) bude nové znenie nasledovné: „a) vysokoškolské vzdelanie alebo úplné stredoškolské vzdelanie“. Navrhujem, aby táto oblasť bola formulovaná v tomto znení „úplné stredoškolské vzdelanie“ z toho dôvodu, lebo si myslím, že nie je dôležité, aby pre získanie spôsobilosti na vykonávanie autoškoly bolo nutné mať odborné vzdelanie technického zamerania, príp. ďalšie veci s tým súvisiace, pretože dnes už nie je posudzovanie jazdenia na technickom základe založené, ale predovšetkým na ovládaní motorového vozidla. Určite mi dáte za pravdu, že dnes nie je potrebné, aby frekventant, ktorý si robí autoškolu, teda ten, presnejšie povedané, ktorý vykonáva tú autoškolu, sa zaoberal práve vecami súvisiacimi s nejakými špeciálne technickými, pretože dnešné automobily už sú na takej úrovni, že pomaly nikto si nedokáže na diaľnici opraviť nebodaj motor alebo niečo podobné, tak ako to niekto predpokladá v návrhu tohto zákona. Preto si myslíme, že úplné stredoškolské vzdelanie na získanie spôsobilosti je u neho postačujúce na intelektuálnej úrovni, aby bol schopný vykonávať túto činnosť. S tým priamo súvisí aj bod 2. V § 9 ods. 2 písmeno a) znie: „a) má najmenej úplné stredoškolské vzdelanie“. Toto súvisí so získaním inštruktorského oprávnenia. Rovnako si myslíme, že inštruktora môže robiť každý, kto ukončil úplné stredoškolské vzdelanie, lebo ak si myslíme, že ak takýto človek, ktorý má ukončené úplné stredoškolské vzdelanie hocijakého smeru, môže vlastniť vodičský preukaz, tak potom si kladieme otázku, prečo nemôže si spraviť inštruktorské oprávnenie, keď prejde skúškami, ktoré sú na to stanovené. A nie je dôvod, aby bol obmedzovaný tým, že nebude mať, povedzme, vzdelanie technického zamerania. Hovorím o pedagogických zameraniach, hovorím o gymnáziách a ďalších úplných stredoškolských vzdelaniach, o úplnom stredoškolskom vzdelaní nielen technického smeru. Tretí bod môjho pozmeňujúceho návrhu sa týka § 25 ods. 5. Namiesto slov „5 rokov“ sa vkladajú slová „1 rok“. Súčasné znenie neodôvodnene kladie podmienku vlastnenia inštruktorského oprávnenia na 5 rokov. Navrhovaná úprava skracuje toto obdobie s úmyslom plynulo pokračovať v činnosti inštruktora bez návalu žiadostí o oprávnenie z dôvodu legislatívnej zmeny pre tých, ktorí by nespĺňali podmienky tohto zákona. Myslíme si, že 5 rokov je príliš dlhá doba na to, aby títo, ktorí dodnes už majú toto oprávnenie, si museli žiadať o ďalšie nové oprávnenie v zmysle tohto zákona. Jeden rok je postačujúca doba a zároveň rieši aj problém prípadného návalu, ktorý by mohol nastať účinnosťou tohto zákona ak bude schválený v tejto Národnej rade. Chcel by som vás požiadať, aby ste sa zamysleli nad týmito pozmeňujúcimi návrhmi, a chcel by som, aby sa hlasovalo o 1. a 2. bode spoločne, pretože spolu súvisia, a o 3. bode samostatne. Ďakujem pekne za pozornosť.
Brixi, Otto, poslanec NR SR (2012-07-03):
Ďakujem pekne, pán predseda. Kolegyne, kolegovia, teda pichačky sú stále citlivá téma bez ohľadu na to, či sa uplatňujú v súkromnoprávnej korporácii, alebo štátnej inštitúcii. Mám však za to, že je minimálne teda nedôstojné, aby sa poslanci jediného zákonodarného zboru na Slovensku prezentovali takýmto technickým spôsobom. Zastávam názor, že každý jeden tu sediaci poslanec je natoľko zodpovedný, či už vo vzťahu k vlastným voličom, alebo aj k tejto funkcii, že nebude svoje postavenie účasť-neúčasť nijako technicky ani interpersonálne zneužívať. Pán kolega Viskupič, ak chceme kontrolovať prácu poslancov, tak to môžme robiť cez ich politickú alebo zákonodarnú iniciatívu a nie formou technickej prezentácie čipovými zariadeniami. Ďakujem pekne.
Pročko, Jozef, poslanec NR SR (2024-09-20):
A toto sa tu už dialo a bude sa to diať. Čiže tá správa sa týka generálneho prokurátora, osoby generálneho prokurátora a vlastne osoba generálneho prokurátora je zodpovedná za tú správu, takže sa vyjadrujem naozaj k tomu. A toto sa tu bude diať, budú vám brať slovo, pretože naozaj nemôžete rozprávať, keď sa týka vecne niečoho, čo sa toho týka, ale musíte rozprávať tak, ako chce Danko, tak, ako chce Gašpar, tak, ako chce Fico. Nemôžete. Pred chvíľou tu Plevák, Plaví... Pleváková či jak sa rozpráva, tá blondínka, úplne od veci rozprávala, rozprávala o súdnej mape, nikto ju neprerušil, ale vás budú prerušovať. Ja hovorím o generálnom prokurátorovi, o tom, prečo som ho volil, čo súvisí s tým, s touto správou. Tak si ja od vás vyprosujem, pán Danko, od vás si vyprosujem, aby ste naozaj vy rozhodovali o tom, o čom chce človek rozprávať, keď rozpráva k veci. Vy, vy, Danko! Takže naozaj vás prosím, riaďte tú schôdzu čestne a spravodlivo, nie tak ako v Revúcej Lesostav, či čo ste to tam riadili. Takže, pán generálny prokurátor, naozaj ja veľmi ako ľudsky vás chcem poprosiť, a preto som vystúpil, lebo naozaj to vecné, tá vecná časť tej správy vôbec ma nepresvedčila a ja na vás chcem apelovať ako na človeka, ako na človeka, ktorý ste mi tam rozprávali, že naozaj kvôli deťom, a ja si to tak dobre pamätám, pretože aj mne na mojich deťoch záleží, aby ste naozaj pôsobili a išli stále ďalej, čestne a spravodlivo, takže ja vás chcem poprosiť, poprosiť, aby ste sa vyjadrili aj k tým naozaj závažným otázkam, ktoré sa týkajú toho, čo sa dialo, ako s vami Fico komunikoval a čo to bolo. Ja vám, pán Žilinka, želám, aby ste naozaj, naozaj spravodlivo a čestne viedli Generálnu prokuratúru, aby ste čestne a spravodlivo, prosím, posudzovali všetkých čestných a spravodlivých prokurátorov, ktorí boli a sú na, aj na Špecializovanom trestnom súde, aj na špecializovanej prokuratúre a aj u vás. Ďakujem veľmi pekne.
M. Číž, podpredseda NR SR: (2007-02-07):
(Hlasovanie.) Prítomných  129 poslancov, za návrh 111 poslancov, zdržalo sa 18 poslancov. Konštatujem, že sme schválili návrh na pristúpenie k tretiemu čítaniu. Takže pristúpime k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či má niekto z poslancov nejaké návrhy podľa § 85 zákona o rokovacom poriadku? Ak nie, uzatváram možnosť prihlásiť sa s návrhom a vyhlasujem  rozpravu za skončenú. Keďže v rámci tohto čítania neboli podané žiadne návrhy, pristúpime k hlasovaniu o návrhu zákona ako o celku.
Žiga, Peter, poslanec NR SR (2011-06-30):
Ďakujem. Pripomínam členom výboru pre kontrolu vojenského spravodajstva, že dnes o 12.30 máme výbor. Ďakujem.
Baránik, Alojz, poslanec NR SR (2016-12-06):
Ďakujem. Chcel by som komentovať pozitívne na dva momenty vo vystúpení pána Kollára, a to je jednak ten, že veľmi správne uviedol, že ak sa my nebudeme naozaj potýkať s takýmito dejinnými vecami, ako sú Mečiarove amnestie a čo z toho plynie, to znamená, že plynie to, že nie sme právny štát, tak potom naozaj výsledok bude to, že Slovensko prestane byť nielen právny štát, pretože právnym štátom podľa mňa nie je, ale prestane byť aj demokraciou. A druhý moment, ktorý naozaj oceňujem, je poukázanie na to, že nech si každý uvedomí, že tak, ako sa bude dnes alebo kedykoľvek hlasovať o zrušení Mečiarových amnestií, tak sa bude každý z nás prezentovať svojim voličom. A verte tomu, že sa budeme, budeme sa tým zaoberať. Samozrejme, sú tu členovia strany, ktorí hlasovali za také zverstvá, ako je zrušenie mandátu poslancovi Gauliederovi a iné veci a ktorým sa, samozrejme, nepáči to, ako je tu poslanec Hrnko, že sa o týchto veciach vôbec diskutuje. Lenže my sme tu nie preto, aby sme si namastili vrecká, ale na to, aby sme z tejto krajiny urobili demokratický a právny štát.
Puci, Róbert, poslanec NR SR (2015-03-17):
Dajte, prosím, hlasovať o bode 59 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Číž, Miroslav, podpredseda NR SR (2015-12-09):
Pani poslankyňa Kiššová.